Diari Oficial de la Generalitat Valenciana


Sumari del DOGV 7884, del 29-09-2016 (2016/7332)

RESOLUCIÓ de 14 de setembre de 2016, del director territorial de València, per la qual s'estableix el termini per a la presentació de sol·licituds i les condicions per a l'adjudicació de les zones per a l'exercici de la pesca de l'anguila en les aigües públiques de la província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7332


Data del document
:   14-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 14 de setembre de 2016, del director territorial de València, per la qual s'estableix el termini per a la presentació de sol·licituds i les condicions per a l'adjudicació de les zones per a l'exercici de la pesca de l'anguila en les aigües públiques de la província de València. [2016/7332]  
El Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, estableix en l'article 28 el procediment d'adjudicació per a l'exercici de la pesca de l'anguila en zones de pesca autoritzades.  
El decret estableix que tant el termini com les condicions per a l'adjudicació de les zones de pesca es publicaran en el Diari Oficial de la Comunitat Valenciana.  
De conformitat amb el que s'ha exposat, i en virtut de les facultats que aquesta direcció territorial exerceix d'acord amb el que disposa l'article 3.1 de l'esmentat Decret 35/2013, de 22 de febrer, del Consell, en relació amb l'article 34.2.a del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
Primer  
En el termini de 10 dies hàbils comptats a partir de l'endemà de la publicació d'aquesta resolució en el Diari Oficial de la Comunitat Valenciana, les empreses, confraries, grups o associacions professionals interessades presentaran una sol·licitud normalitzada (disponible en la pàgina web de la Generalitat), per a l'autorització de captura de l'anguila, dirigides a la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural, en qualsevol dels registres previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segon  
Els interessats hauran de reunir els requisits i complir les obligacions establides en l'article 17 del Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, i hauran d'acompanyar a la sol·licitud la resta de documentació a què es refereix l'article 28.4 del decret esmentat.  
  
Tercer  
La zona de pesca professional de l'anguila en aigües públiques objecte d'adjudicació és:  
  
Zona de pesca Terme municipal Direcció territorial  
Rius Bullent i Molinell Pego/Oliva València  
  
  
Les condicions de pesca de la zona s'arrepleguen en els plecs específics elaborats en els serveis territorials que s'ajustaran al que preveu l'article 18.5 del Decret 35/2013.  
  
Quart  
Les sol·licituds presentades seran valorades basant-se en el barem establit en l'annex IX del Decret 35/2013.  
  
Cinqué  
L'adjudicació per a cada zona de pesca la realitzarà el director territorial competent en matèria de pesca continental, per un període de cinc anys. Amb caràcter general les adjudicacions seran intransferibles.  
  
Sisé  
Els serveis territorials publicaran la resolució d'adjudicació del conjunt de zones de pesca en el Diari Oficial de la Comunitat Valenciana i ho comunicaran als interessats.  
  
Seté  
La pesca en la zona adjudicada es regularà pel que disposa el Decret 35/2013, de 22 de febrer, del Consell, i quedarà arreplegat en el plec de condicions tecnicoadministratives que per a cada zona de pesca específica firmarà l'adjudicatari.  
  
València, 14 de setembre de 2016.- El director territorial de València: Javier Civera Martínez.